Teófilo Stevenson

Teófilo Stevenson Lawrence (29. märts 1952 Puerto Padre, Las Tunasi provints, Kuuba – 11. juuni 2012 Havanna) oli Kuuba poksija ja poksitreener. 

Tema isa oli pärit Saint Vincenti saarelt. Tema ema oli sündinud Kuubas, kuid ema vanemad olid pärit Saint Kittsi saarelt. Stevensoni vanemad olid ingliskeelsed.

Stevenson oli kokku üheteistkordne Kuuba meister – raskekaalus (üle 81 kg) aastatel 1972–1974, 1976 ja 1978–1980 ning üliraskekaalus (üle 91 kg) aastatel 1981, 1982, 1984 ja 1986.

Stevenson võitis raskekaalus (üle 81 kg) 1972. aasta Müncheni olümpiamängude poksivõistlustel kuldmedali ja tuli olümpiavõitjaks20. suveolümpiamängude poksivõistlus. München 1972. Tulemused inglise keeles. Ta sai nendel olümpiamängudel parima tehnikaga poksijale mõeldud Val Barkeri karika. Ta võitis raskekaalus (üle 81 kg) kuldmedali ja tuli olümpiavõitjaks ka 1976. aasta Montréali21. suveolümpiamängude poksivõistlus. Montréal 1976. Tulemused inglise keeles ja 1980. aasta Moskva olümpiamängude poksivõistlustel.22. suveolümpiamängude poksivõistlus. Moskva 1980. Tulemused inglise keeles

Stevenson võitis kuldmedali ja tuli maailmameistriks raskekaalus (üle 81 kg) 1. maailmameistrivõistlustel (Havanna, 1974)1. maailmameistrivõistlused poksis. Havanna 1974. Tulemused inglise keeles ja 2. maailmameistrivõistlustel (Belgrad, 1978)2. maailmameistrivõistlused poksis. Belgrad 1978. Tulemused inglise keeles ning üliraskekaalus (üle 91 kg) 4. maailmameistrivõistlustel (Reno, 1986)4. maailmameistrivõistlused poksis. Reno 1986. Tulemused inglise keeles. Ta osales üliraskekaalus (üle 91 kg) 3. maailmameistrivõistlustel (München, 1982), kuid kaotas veerandfinaalis oma kohtumise hilisemale hõbemedalivõitjale Francesco Damianile (Itaalia) ja jäi edasisest medaliheitlusest välja3. maailmameistrivõistlused poksis. München 1982. Tulemused inglise keeles.

Stevenson oli kõigi aegade üks paremaid harrastuspoksijaid. Ta on üks kolmekordsetest olümpiavõitjatest poksis, teised on László Papp (Ungari) ja Félix Savón (Kuuba). On tõenäoline, et ta oleks olnud võimeline võitlema oma neljanda olümpiakulla eest 1984. aasta Los Angelese olümpiamängude poksivõistlustel, kuid Kuuba liitumine Nõukogude Liidu algatatud olümpiamängude boikotiga tähendas Stevensonile selle võimaluse luhtumist.

Ometi polnud Stevenson päris võitmatu. Ta pidas kokku 302 kohtumist, millest võitis 280 ja kaotas 22 kohtumist. Nende seas olid ka kaks kaotust Igor Võssotskile (NSV Liit) – ainsale vastasele, kellele Stevenson on ainult kaotanud. Pärast sportlaskarjääri lõppu töötas Stevenson poksitreenerina.
Viited

Välislingid


Kategooria:Kuuba poksijad
Kategooria:Sündinud 1952
Kategooria:Surnud 2012
Kategooria:Poksitreenerid